స్టైలిష్ డైరెక్టర్ సురేందర్ రెడ్డి గత ఏడాది రామ్చరణ్తో ‘ధృవ’ వంటి బ్లాక్బస్టర్ హిట్ను కొట్టాడు. తాజాగా ఈ డైరెక్టర్ చిరంజీవితో ఉయ్యాలవాడ నరసింహారెడ్డి సినిమాను తీయబోతున్నాడంటూ ఫిల్మ్నగర్ సర్కిల్స్లో జోరుగా ప్రచారం సాగుతోంది. ప్రస్తుతం సురేందర్ రెడ్డి ఆ స్క్రిప్ట్పైనే దృష్టంతా సారించాడట. చిరంజీవితో సినిమా చేయడానికి కర్ణాటక మాజీ సీఎం కుమారుడితో సినిమా చేసే అవకాశం వచ్చినా వదులుకున్నాడట. ఈ ప్రాజెక్టు గురించి చర్చ మొదలైనప్పటి నుంచి మెగా వారసుడు రామ్చరణ్తో సురేందర్ రెడ్డికి సన్నిహిత సంబంధాలు పెరిగాయని టాక్ వినిపిస్తోంది. ఈ సాన్నిహిత్యంతోనే సురేందర్ రెడ్డి తన పిల్లలను తరచూ చెర్రీ ఇంటికి తీసుకెళుతున్నాడని చెబుతున్నారు. సురేందర్ రెడ్డి పిల్లలకు చెర్రీ ఓ అద్భుతమైన గిఫ్ట్ను ఇచ్చాడని చెబుతున్నారు. గిఫ్ట్ అంటే అలాంటి..ఇలాంటిది కాదు. వారికి ఓ చిన్న గుర్రాన్ని గిఫ్ట్గా ఇచ్చాడట చెర్రీ. దానికి సంబంధించిన ఫొటో కూడా ఇప్పుడు నెట్లో వైరల్ అవుతోంది. ఆ గిఫ్ట్కు గానూ సురేందర్ రెడ్డి చాలా సంతోషం వ్యక్తం చేశాడని అంటున్నారు.
stylish director surender reddi gatha edaadi ramcharantho ‘dhruva’ vanti blackbuster hitnu kottaadu. taajaagaa ee director chiranjeevito uyyalavada narasimhareddy sinimaanu teeyabotunnaadantuu filmnagar sarkilslo jorugaa prachaaram saagutondi. prastutam surender reddi aa scriptpine drushtantaa saarinchaadata. chiranjeevito sinima cheyadaaniki karnaataka maji cm kumaruditho sinima chese avakaasam vachina vadulukunnadata. ee praajektu gurinchi charcha modalainappati nunchi mega vaarasudu ramcharantho surender reddiki sannihita sambandhaalu perigaayani tack vinipistondi. ee saannihityamtoone surender reddi tana pillalanu tarachuu cherri intiki teesukelutunnadani chebutunnaru. surender reddi pillalaku cherri oo adbhutamaina giftnu ichadani chebutunnaru. gift ante alanti..ilantidi kaadu. vaariki oo chinna gurranni giftga ichadata cherri. daaniki sambandhinchina foto kuudaa ippudu netlo vairal avutondi. aa giftku gaanuu surender reddi chala santosham vyaktam chesadani antunnaru.